<classify> Na Asha Bani -Dar es salaam MKUU wa Jeshi la Polisi, IGP Simon Sirro, amesema tatizondani ya jeshi hilo ni unafiki na kusisitiza mwenye wadhifa alionao yupo mmojatu. Hayo aliyasema jana wakati akifungua kikao kazi kwamakamishna, makamanda wa mikoa, vikosi na maofisa waandamizi wa Jeshi la Polisi,Bwalo la Maofisa wa Polisi Oysterbay, Dar es Salaam. Alisema ana muda mchache wa kukaa katika kiti hicho,hivyo wale wanaoona hafai nafasi hiyowasubiri kidogo kwani wakati wao ukifika na wao wataweza kuchukua madarakambalimbali ndani ya jeshi hilo. Tatizo linalotusumbua sisi Jeshi la Polisi pia niunafiki. There is no way tukawa na IGP zaidi ya mmoja, mimi sikujichagua. Kamanda wa Kinondoni unanisikia Mussa Taibu? Kubaliyaishe, sikujiteua mwenyewe, siwezi kujiona kama sitoshi katika nafasi hii. Natamani kumaliza nafasi yangu Jeshi la Polisi likiwa naheshima yake. Jeshi hili likiharibika tumeharibikiwa wote, na mimi siwezikumuwekea mtu kinyongo, mie sio wa aina hiyo, kwa hiyo niwaombe ushirikiano, alisemaIGP Sirro. Alipoulizwa kuhusu kauli ya IGP Sirro, Kamanda wa PolisiMkoa wa Kipolisi Kinondoni, Taibu, alisema kuwa anafikiri kwamba alitumia jinalake kama njia ya kufikisha ujumbe kwa watu waliorushiwa kombora hilo. Hakika hii ni nondo kwa watu waliopigwa hapa, nakunitaja mimi ilikuwa ni njia tu ya kufikisha ujumbe kwa baadhi ya watu. Naujumbe kwao umefika vema, alisema Kamanda Taibu. IGP Sirro aliteuliwa Mei 28, mwaka juzi kushika wadhifahuo, akichukua nafasi ya Ernest Mangu aliyeteuliwa kuwa Balozi wa Tanzanianchini Rwanda. Sina ubaya na askari yeyote na najua nikimuwekea mtukinyongo nitakosa raha kwani hii ni kazi ya utumishi wa umma, leo nipo keshosipo, kinachotakiwa ni kufuata mwongozo na utekelezaji wa kanuni za Jeshi la Polisi,alisema IGP Sirro. Mbali na hayo, IGP Sirro alisema bado jeshi hilolinakabiliwa na changamoto mbalimbali ikiwemo kumomonyoka maadili katikautendaji wa kazi pamoja na kudhoofu kwa utekelezaji wa mpango mkakati wa jeshi la polisi. UCHAGUZISERIKALI ZA MITAA Akizungumzia Uchaguzi wa Serikali za Mitaa unaotarajiwakufanyika Novemba 24, IGP Sirro aliwataka askari polisi kuongeza umakini katikautendaji wao wa kazi kuelekea uchaguzi huo. Hata hivyo alikumbusha vifo vya aliyekuwa mwanafunzi waChuo cha Usafirishaji cha Taifa NIT, Akwilina Akwiline aliyeuawa Februari 17,mwaka jana wakati wa maandamano ya wafuasi wa Chadema kwenda kwa Msimamizi waUchaguzi Jimbo la Kinondoni kudai viapo vya mawakala. Katika maandamano hayo inaelezwa kuwa polisi walitumiamabomu ya machozi kuwatawanya mamia ya wafuasi wa chama hicho waliokuwawakiandamana. Mbali na hilo, pia IGP Sirro alizungumzia kifo chamwanahabari Daudi Mwangosi, ambaye alifariki dunia kwa kulipuliwa na bomuSeptemba 2, 2012 katika Kijiji cha Nyololo, wilayani Mufindi alipokuwaakitekeleza majukumu yake ya kazi wakati wa ufunguzi wa tawi la Chadema. Mkutano huuutakuwa ni kujipanga kuelekea uchaguzi wa Serikali za Mitaa. Ndugu zangumtakumbuka kesi ya Akwilina na Mwangosi. Sasa tunakwenda katika uchaguzi, hauwezi kupuuza, iliuweze kwenda vizuri lazima kuwa na mpango mkakati wa kuzuia na kupambana nawale watakaoleta uhalifu wa kuvuruga, alisema IGP Sirro. Alisema katika kipindi hiki cha kuelekea Uchaguzi waSerikali za Mitaa, Jeshi la Polisi linafanya kazi zake kwa umakini zaidi ikiwapamoja na kuhakikisha nchi inaendelea kuwa salama na amani iliyopo inaendeleakudumu. RUSHWA POLISI IGP Sirro aliwataka makamanda wa polisi wa mikoa navikosi vya jeshi hilo kujiepusha na vitendo vya rushwa na kufanya kazi kwaweledi wa hali ya juu pamoja na kushiriki kikamilifu kuunga mkono jitihada zaSerikali kufanikisha Tanzania ya viwanda. Alisema wapo baadhi yao wachafua sifa ya jeshi hilo jamboambalo ni lazima lipingwe ili kuendelea kulinda hadhi yao. IGP Sirro alisema lazima Jeshi la Polisi liendeleekulinda usalama wa raia na mali zao na hatarajii kuona linakuwa chanzo chamigogoro kati yake na wananchi. Kuna baadhi ya askari polisi bado wanaendeleza vitendovinavyoashiria kuomba rushwa kwa wenye kutenda makosa na hasa barabarani. Jeshi la Polisi halitaki kuona rushwa kwa watumishi wakena hivyo wenye tabia ya kujihusisha na rushwa waache mara moja, alisema. Aliwataka makamishna na makamanda wote wa polisi nchinikuhakikisha wanasimama kidete kukomesha rushwa na kuwataka kila mmoja kwanafasi yake kukemea vitendo hivyo. Kuna askari polisi wanachukua rushwa hadharaniwanaposimamisha mabasi na ninyi makamanda wa mikoa mpo, alisema. Pia aliwataka makamishna na makamanda wa mikoa kuwaandaaaskari vijana ambao watashika nafasi zao ili wao kurejea makao makuu kwautungaji wa sheria na ushauri. Ni vyema kuwa na damu changa itakayoweza kufanya kazikwa nguvu zaidi kuliko kungangania nafasi hizo za ukamishna, alisema. SARE ZA POLISI Pia IGP Sirro alitolea ufafanuzi kuhusu sare za jeshihilo akisema kila sare ivaliwe sehemu yake husika na kwa tukio maalumu. Utamkuta askari mkubwa amevaa sare za mapambano,amezivaa sehemu ambayo si husika kama vile kwenye mikutano ya vyombo vya habariau amevaa akiwa ofisini akifanya kazi za utendaji, vazi lile halitakiwi katikashughuli kama hizo, alisema. IGP Sirro aliwashangaa pia baadhi ya askari kutojuakuimba wimbo wa maadili ya Jeshi la Polisi, na kusisitiza kila askari anatakiwakujifunza kuuimba.  <topic>: kitaifa 